{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Poslovniku o izmjenama i dopunama Poslovnika Povjerenika za informiranje"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HP-Hrvatska pošta d.d.","Poslovnik o izmjenama i dopunama Poslovnika Povjerenika za informiranje,\nČlanak 8.","Prijedlog članka 21. nema temelja u odredbama Zakona o pravu na pristup informacijama (Narodne novine br. 25/13 i 85/15) te se predlaže se da se prijedlog izmjene članka 21. Poslovnika o Povjereniku za informiranje izostavi u daljnjem postupku donošenja izmjena i dopuna toga poslovnika jer se mogućnost objave takvog popisa, kriterija za njegovo utvrđivanje i način objave mogu propisati samo odredbama na zakonskoj razini.","Nije prihvaćen","Pravni temelj za izvješćivanje i informiranje javnosti o tijelima javne vlasti koja nezakonito postupaju u provedbi Zakona je članak 35. Zakona o pravu na pristup informacijama.\nČlankom 35. Zakona je propisano da   Povjerenik za informiranje  štiti, prati i promiče pravo na pristup informacijama, između ostalog, praćenjem provedbe Zakona i propisa kojima se uređuje pravo na pristup informacijama, izvješćivanjem javnosti o provedbi Zakona, kao i informiranjem javnosti o ostvarivanju prava korisnika na pristup informacijama.\nSlijedom toga, praćenje izvršavanja/neizvršavanja naloga i rješenja Povjerenika za informiranje čini jedan od temeljnih segmenata praćenja i izvješćivanja o provedbi Zakona i informiranja javnosti o ostvarivanju prava korisnika na pristup informacijama.\nU skladu s navedenim, predloženom odredbom razrađuje se  zakonska ovlast praćenja i izvješćivanja o provedbi Zakona odnosno informiranja javnosti  o ostvarivanju prava korisnika  putem Liste/popisa tijela javne vlasti koja se kontinunirano oglušuju o rješenja i naloge Povjerenika za informiranje. Konkretno, radi se o razradi načina izvješćivanja   javnosti o tijelima koja ignoriraju pravomoćna rješenja i naloge Povjerenika, vezano uz ostvarivanje prava korisnika na informaciju.\nNadalje, sukladno članku 40.  Zakona, Poslovnikom Povjerenika za informiranje između ostalog utvrđuje  se način planiranja i obavljanja poslova te druga pitanja od važnosti za obavljanje poslova Povjerenika. Predloženom odredbom članka 8. izmjena i dopuna Poslovnika  razrađuje se način rada Povjerenika sukladno Zakonu, a ne radi se o  propisivanju zakonske materije Poslovnikom.\nRadi veće preciznosti i jasnoće odredbe, izmjenit će se odredba stavka 3, tako da glasi: \n“Sadržaj i način vođenja  Liste iz stavka 2.ovog članka, propisat će Odlukom povjerenik.”"]